stanford-oval/wikipedia huggingface dataset:
Trenchtown
Historia

Trenchtown rakennettiin 1930-luvulla asutusalueeksi ruokkimaan kasvavan kaupungin tarpeita. Hurrikaani Charlien koeteltua Jamaikan maaseutua vuonna 1951 monet kotinsa menettäneet kulkeutuivat Trenchtowniin aiheuttaen alueelle vakavaa liikakansoitusta.
1970-luvulla Jamaikan hallinnasta taistelleet poliittiset puolueet, sosialistinen People's National Party ja jossain määrin oikeistomielisempi Jamaica Labour Party, jakoivat alueen ja syöttivät sitä aseilla aiheuttaen vakavia yhteenottoja. Trenchtown oli PNP:n hallinnassa siinä missä alueen viereinen getto Rema oli JLP:n aluetta ja ajan myötä tilanne kehkeytyi niin pahaksi, että alueiden välistä tietä voitiin pitää lähes taistelukenttänä. Pian poliittiset ideologiat Trenchtownin kaartien toiminnan takana kuitenkin katosivat ja jengit siirtyivät huumekauppaan. 1990-luvun alueelle kohdistuneet opetuskampanjat ovat tuottaneet tulosta laskien alueen rikollisuutta selvästi.
1900-luvun aikana Trenchtownista kasvoi myös Kingstonin rastafariyhteisöjen koti. Monet maailmankuulut reggae-muusikot asuvat, tai ainakin ovat kotoisin alueelta. Mm. alkuperäinen The Wailers -kokoonpano; Bob Marley, Peter Tosh ja Bunny Wailer sai alkunsa Trenchtownista.
Aiheesta muualla

Wikimedia Commonsissa on kuvia tai muita tiedostoja aiheesta .
Trenchtown Reading Centre (englanniksi)
Txiki Begiristain

Txiki Begiristain vuonna 2016.
Aitor ”Txiki” Begiristain Mújica (s. 12. elokuuta 1964 Olaberria, Guipúzcoan maakunta, Espanja) on espanjalainen jalkapalloilija, joka pelasi ammattimaisesti 1980- ja 1990-luvuilla. Hän pelasi hyökkäävänä keskikenttäpelaajana Real Sociedadissa, Barcelonassa, Deportivo de La Coruñassa, Urawa Red Diamondsissa ja Espanjan maajoukkueessa. Lopetettuaan pelaajauransa Begiristain työskenteli Televisió de Catalunya -televisioyhtiössä ennen kuin hänestä tuli Barcelonan jalkapallotoimenjohtaja.
Turaidan linna

Linna pohjoisen suunnasta.
Näkymä linnan korkeimmasta tornista joelle päin.
Turaidan linna (latv. Turaidas pils, saks. Treiden, Treyden) on Latvian Siguldassa, Gaujan kansallispuiston alueella sijaitseva osittain entistetty keskiaikainen linna.
Tiilirakenteisen linnan paikka on korkealla mäellä Gaujajoen varressa. Sen rakentaminen aloitettiin vuonna 1214. Rakennuttajina olivat kalparitaristo ja Riian piispa Albert von Buxhövden. Tarkoituksena oli tehdä linnasta tukikohta kristilliselle käännytystyölle erityisesti pohjoisen suuntaan Sakalan ja Ugandin maakuntiin (nykyiset Valgamaa, Võrumaa ja Põlvamaa). Samalla paikalla oli aikaisemmin paikallisen väestön puinen linnoitus, josta uuden linnan nimi on peräisin.
Linnan vaiheita

1200-luvun alkupuolella Kalparitaristo kärsi suuria tappioita liettualaisten käännytystyössä, ja vuonna 1237 se sulautui saksalaiseen ritarikuntaan. Tällöin Turaidankin herruus siirtyi ritarikunnalle. Paikallisista heimoista latgallit olivat heidän liittolaisiaan. Linnan puolustussysteemin parantaminen jatkui: 1300-luvulla rakennettiin eteläinen torni muureineen ja 1400-luvulla varauduttiin tuliaseiden vaikutukseen rakentamalla pyöreä länsitorni. Rakennus- ja kunnostustöitä tehtiin 1600-luvullakin, vaikkakin linnan sotilasstrateginen merkitys alkoi olla vähäinen. Vuonna 1776 sattuneen tulipalon jälkeen linna jäi pois käytöstä ja se hylättiin.
Vuonna 1976 linnan alueella aloitettiin arkeologiset tutkimukset ja sen jälkeen rakennuksia on restauroitu.
Aiheesta muualla

Kuvia tai muita tiedostoja aiheesta Turaidan linna Wikimedia Commonsissa
Txema Añibarro

| Henkilötiedot |
| --- | --- | --- | --- |
Koko nimi: José María Añibarro Astondoa
Syntymäaika: 26. heinäkuuta 1979
Syntymäpaikka: Zeberio, Espanja
Pelipaikka: puolustava keskikenttä
Pituus: 188 cm
Seura
Seura:  SD Eibar
Pelinumero: 4
Junioriseurat
:  Indartsu
Seurat
| Vuodet | Seura | O | (M) |
|  ? |  Galdakano |  ? | (?) |
| -2002 |  Arratia |  ? | (?) |
| 2002-2003 |  SD Lemona |  ? | (?) |
| 2003-2004 |  Aurrerá Ondaroa |  ? | (?) |
| 2004-2005 |  Gernika |  ? | (?) |
| 2005-2008 |  Sestao River | 63 | (1) |
| 2008- |  SD Eibar | 169 | (2) |
 Seurajoukkueuran tilastot kattavat vain kansalliset sarjat, päivitetty 22. kesäkuuta 2015.
José María "Txema" Añibarro Astondoa (s. 26. heinäkuuta 1979 Zeberio) on espanjalainen jalkapalloilija, joka edustaa Espanjan pääsarjassa Primera Divisiónissa pelaavaa SD Eibaria. Pelipaikaltaan Añibarro on puolustaja tai puolustava keskikenttäpelaaja. Etniseltä taustaltaan Añibarro on baski.
Espanjan alasarjoissa urallaan kierrellyt Añibarro siirtyi tuolloin Espanjan toiseksi korkeimmalla sarjatasolla Segunda Divisiónissa pelanneeseen Eibariin jo vuonna 2008. Kolmannelle sarjaportaalle takaisin pudonneen kapteenina toiminut Añibarro johdatti joukkueensa kolmannelta sarjaportaalta Primera Divisióniin kahdessa vuodessa ja kaudeksi 2014-15 Eibar pääsi pelaamaan Primera Divisiónia Añibarron ollessa joukkueen kapteeni. Hän solmi vuonna 2014 joukkueen kanssa yksivuotisen sopimuksen. Kaudella 2014-2015 Añibarro pelasi Primera Divisiónissa 15 ottelua ilman maaleja.
Käännös suomeksi
Tuppeensahattu lauta

Tuppeensahatun laudan sahaussuunnat.
Tuppeensahattu lauta eli tuppilauta on lautatavaraa, jossa puuta ei särmätä, vaan sen arvokas pintapuu tulee hyödynnettyä. Tuppeensahaamista kutsutaan myös läpisahaamiseksi. Peruslauta on työstetty neljältä sivulta eli se on särmätty, mutta tuppeensahatussa laudassa särmiä ei ole tehty. Tämän vuoksi laudan leveys voi vaihdella pituussuunnassa, jolloin vierekkäin ladottujen lautojen väliin jää rakoja. Lauta on hinnaltaan yleensä normaalia kalliimpaa ja sitä käytetään lähinnä koristepuuna esimerkiksi saunaosastoissa ja metsästysmajoilla sekä puusepänteollisuudessa.
Pitkospuiden yleisin puumateriaali on tuppeensahattu yli seitsemäntuumainen mäntylankku.
Aiheesta muualla

Tuppeensahattu 22mm lauta, pelkkahirren pintalauta Tamminiemen Saha ja Höylä. Viitattu 1.9.2020. (Kuvia.)
Toholahti

| Toholahti |
| --- | --- |
 Toholahti
 Koordinaatit: 62.6196°N, 26.8738°E 
Valtio:  Suomi
Maakunta:  Pohjois-Savo
Kunta:  Rautalampi
Postinumero:  77700
Infobox OKVirheellinen NIMI-arvo: 
Toholahti on kylä Rautalammilla, joka sijaitsee kirkonkylän itäpuolella samannimisen Hankaveden lahden rannalla sekä Suonenjoen rajalla. Kantatiehen 69 kuuluva Hankaveden ylittävä silta yhdistää Toholahden kirkonkylään.
Lahden pohjoispuolella on hieman tiheämpää asutusta sekä teollisuutta. Myös Karjalan kartano sijaitsee Toholahdessa.
Toholahti kuului Suonenjokeen ennen vuoden 1900 heinäkuuta, jolloin suurin osa kylän taloista siirrettiin Rautalampiin. Osa virallisesta kylästä sijaitsee Suonenjoen alueella.
Nimi

Toholahden nimi viittaa todennäköisesti virtaavaan, "tohisevaan" veteen, mahdollisesti Ahvenlammesta lahteen laskevaan puroon, jolla on 22 metriä pudotusta. Toho-alkuisia nimiä esiintyy myös muualla Suomessa koskien niminä. Nimi on myös yhdistetty veneen keulan ja perän sisäpuolta tarkoittavaan sanaan tohko (gen. tohon), tällöin nimi olisi alun perin ollut Tohonlahti.
Ympäristö ja luonto > Vesistöt

Hankaveden lisäksi Toholahden rekisterikylän alueella sijaitsee muutama pienempi järvi tai lampi, kuten Kaijärvi ja Hoikka sekä etelämpänä Kolmisoppi ja Venäjänlampi. Myös pieni osa Koskelovedestä on kuulunut kylälle.
Ympäristö ja luonto > Puulajipuisto

Toholahden puulajipuisto perustettiin vuonna 1985 entisen vanhainkodin alueelle, kun tämä lakkautettiin ja sen pellot jäivät viljelemättömiksi. Puistossa on 43 eri puulajia; kaikkia alueella menestyviä kotimaisia lajeja sekä joitain ulkomaisia lajeja. Vuonna 1986 puistoon istutettiin Rautalammin 425-vuotisjuhlan kunniaksi 425 rauduskoivua. Puistoa on täydennetty vielä vuosina 2002 ja 2021.
Historiaa

Rautalammin reitti on ollut vanhaa hämäläisten ja savolaisten erämaiden raja-aluetta. Nykyisen Rautalammin alue on ollut pääosin hämäläisten erämaata, mutta myöhemmän Toholahden kylän alue on kuulunut savolaisille. Ensimmäinen uudisasukas Toholahdessa oli vuonna 1562 mainittu Paavo Vepsäläinen, jonka jälkeen seuraavien vuosikymmenten aikana kylään perustettiin kaksi muuta taloa. Toholahden, Hankamäen ja Ihalaiskylän asuttamisen jälkeen vanhoja rajoja siirrettiin; Toholahden kohdalla suoraan Tallinvirrasta Koskelovedelle kulkenutta rajaa siirrettiin lännemmäksi. Vuonna 1664 talojen isäntinä olivat Tuomas Kaupinpoika Vepsäläinen, Tuomas Sihvonpoika Toivanen ja Heikki Eskonpoika Hämäläinen.
Isonjaon aikana Toholahteen ei perustettu uudistiloja eikä tiloja siirretty kauemmaksi toisistaan, vaan talomäärä kasvoi kantatalojen jakautuessa. Kaikki kantatalot olivat jakautuneet, muodostaen tiheän kylän. Osa uusista tiloista oli perustettu kantatalojen torppina.
Vuonna 1779 Pieksämäen pitäjään kuulunut Toholahti liitettiin tuona vuonna perustettuun Suonenjoen kappeliseurakuntaan. Toholahden ja Hankamäen asukkaat pyysivät siirtoa Rautalammin seurakuntaan vuonna 1788 ja toisen kerran vuonna 1798, mutta kylät pysyivät vielä Pieksämäen ja siihen kuuluvan Suonenjoen kappelin osina.
Vuoden 1775 hallintouudistuksen jälkeen sisämaahan alkoi syntyä uusia markkinapaikkoja. Seudun merkittävin kauppapaikka oli Kuopio, mutta Rautalammin asukkaat suuntautuivat kuitenkin Pieksämäen ja Jyväskylän markkinoille. 1810-luvulla Pieksämäen kirkonkylän syysmarkkinoita suunniteltiin siirrettäväksi Rautalammin kirkonkylään, jonne kulkeminen vesireittejä pitkin silloisesta Vaasan läänistä oli helpompaa kuin Pieksämäen kirkonkylään kulkeminen. Vuonna 1821 markkinapaikaksi valittiin kuitenkin Toholahti, jotta markkinat pysyisivät saman pitäjän alueella. Markkinat lopetettiin virallisesti vuonna 1836, mutta epävirallinen toiminta jatkui vielä tämän jälkeen.
Vuonna 1892 Toholahden sekä Hankamäen ja Jauhomäen talolliset pyysivät jälleen siirtoa Suonenjoesta Rautalampiin. Ihalaiskylä oli siirretty Suonenjoesta jo aikaisemmin. Senaatin päätöksellä vuonna 1898 koko Hankamäki sekä suurin osa Toholahden taloista siirrettiin Rautalampiin, hallinnollinen siirto toteutui vuoden 1900 heinäkuussa ja seurakunnallinen siirto muutaman vuoden päästä.
Tij Iginla

| Tij Iginla> Henkilötiedot |
| --- | --- |
Syntynyt: 1. elokuuta 2006 (ikä 18) Lake Country, Brittiläinen Kolumbia, Kanada
Kansalaisuus:   Kanada    Yhdysvallat
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  84 kg
Seura
Seura:  Kelowna Rockets
Sarja:  WHL
Pelinumero:  17
Aik. seurat:  Seattle Thunderbirds (WHL)
NHL-varaus:  6. varaus, 2024 Utah Hockey Club
Tij Iginla on kanadalais-yhdysvaltalainen jääkiekkoilija, joka pelasi kaudella 2023–2024 WHL-joukkue Kelowna Rocketissa. Utah Hockey Club varasi hänet vuoden 2024 varaustilaisuuden kuudentena pelaajana.
Seuraura

Iginla on aloittanut jääkiekkoilun nuorempana Boston Jr. Eaglesissa. Kaudella 2022–2023 hän pelasi WHL-junioriliigassa Seattle Thunderbirdsin riveissä, jossa voitti myös sarjan mestaruuden. Kaudeksi 2023–2024 Iginla siirtyi Kelowna Rocketsiin.
Iginla allekirjoitti hänet varanneen Utah Hockey Clubin kanssa kolmen vuoden tulokassopimuksen heinäkuussa 2024.
Maajoukkueura

| Mitalit> Maa:   Kanada.Miesten jääkiekko.Jääkiekon alle 18-vuotiaiden maailmanmestaruuskilpailut  | Mitalit> Maa:   Kanada.Miesten jääkiekko.Jääkiekon alle 18-vuotiaiden maailmanmestaruuskilpailut  | Mitalit> Maa:   Kanada.Miesten jääkiekko.Jääkiekon alle 18-vuotiaiden maailmanmestaruuskilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Suomi 2024 | jääkiekko |  |
Iginla on edustanut Kanadaa maajoukkuetasolla U18 MM-kisoissa vuonna 2024. Tuolloin hän voitti kultaa.
Muuta

Tij on entisen NHL-jääkiekkoilijan Jarome Iginlan poika. Hänen veljensä Joe sekä siskonsa Jade pelaavat myös jääkiekkoa.
Tijan Jaiteh

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Tijan Jaiteh
Syntymäaika: 31. joulukuuta 1988
Syntymäpaikka: Bwiam, Gambia
Pelipaikka: keskikenttäpelaaja
Pituus: 188 senttimetriä
Paino: 80 kilogrammaa
Junioriseurat
0000–2006: Gambia Ports Authority
Seurat
| Vuodet | Seura | O | (M) |
| 2007–2012 | Brann | 68 | (2) |
| 2011 | → Randers (laina) | 13 | (0) |
| 2012–2013 | Sandefjord | 52 | (3) |
| 2014 | Sandnes Ulf | 24 | (0) |
| 2015 | FC Koper | 2 | (0) |
| 2016– | KuPS | 0 | (0) |
Maajoukkue
| 2005 | Gambia U17 | – | (–) |
| 2007 | Gambia U20 | 10 | (0) |
| 2008– | Gambia | 18 | (1) |
 Seurajoukkueuran tilastot kattavat vain kansalliset sarjat, päivitetty 6. huhtikuuta 2016.  Maajoukkueuran tilastot päivitetty 6. huhtikuuta 2016.
Tijan Jaiteh (s. 31. joulukuuta 1988 Bwiam) on gambialainen jalkapalloilija, joka on edustanut muun muassa Suomen Veikkausliigassa Kuopion Palloseuraa. Oikeajalkainen Jaiteh on pelipaikaltaan keskikenttäpelaaja. Hän kuuluu myös Gambian jalkapallomaajoukkueeseen.
Seurajoukkueura

Jaiteh siirtyi kotimaansa Gambia Ports Authoritystä Norjan Tippeligaenin SK Branniin, jossa hän voitti heti ensimmäisellä kaudellaan Tippeligaenin mestaruuden. Hän pelasi seuran paidassa vuosina 2007–2012 68 ottelua onnistuen maalinteossa kahdesti. Vuonna 2011 hän kävi lainalla Tanskan Superliigan Randersissa. Kaudet 2012 ja 2013 Jaiteh pelasi Norjan Adeccoligaenin Sandefjord Fotballissa tehden kolme maalia pelaamassaan 52 ottelussa. Kauden 2014 Jaiteh pelasi Tippeligaenin Sandnes Ulfissa ollen kentällä 24 ottelussa. Tammikuussa 2015 Jaiteh siirtyi Slovenian PrvaLigan FC Koperiin, jossa hän pelasi vain kaksi ottelua.
Huhtikuussa 2016 Jaiteh solmi loppukauden kattavan sopimuksen Suomen Veikkausliigan Kuopion Palloseuran kanssa.
Maajoukkueura

Vuonna 2005 Jaiteh oli mukana voittamassa Gambian alle 17-vuotiaiden kanssa ikäluokan Afrikan-mestaruutta. Samana vuonna hän pelasi myös alle 17-vuotiaiden MM-kilpailuissa kahdessa ottelussa. Vuoden 2007 alle 20-vuotiaiden MM-kilpailuissa Jaiteh pelasi neljässä ottelussa. Gambian jalkapallomaajoukkueessa Jaiteh debytoi kesäkuussa 2008 MM-karsintaottelussa Liberiaa vastaan. Avausmaali syntyi elokuussa 2011 ystävyysottelussa Kongon demokraattisen tasavallan verkkoon.
Saavutukset

Seurajoukkueura
Tippeligaen: 2007
Maajoukkueura
Alle 17-vuotiaiden Afrikan-mestaruuskilpailut: kultaa (2005)
Tuxen

Tuxen on muun muassa seuraavien henkilöiden sukunimi:
Erik Tuxen (1902–1957), tanskalainen kapellimestari
Laurits Tuxen (1853–1927), tanskalainen taidemaalari
Poul Tuxen (1880–1955), tanskalainen indologi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tony Granato

| Tony Granato |
| --- | --- |

Henkilötiedot
Syntynyt: 25. heinäkuuta 1964 (ikä 60) Downers Grove, Illinois, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  oikea
Pituus:  178 cm
Paino:  85 kg
Pelaajaura
Pääsarjaura:  1988–2001
Aik. seurat:  New York Rangers (NHL) Los Angeles Kings (NHL) San Jose Sharks (NHL)
NHL-varaus:  120. varaus, 1982 New York Rangers
Tony Granato (s. 25. heinäkuuta 1964 Downers Grove, Illinois, Yhdysvallat) on yhdysvaltalainen jääkiekkovalmentaja ja pelaajauransa lopettanut ammattilaisjääkiekkoilija.
Ura

Granato aloitti uransa yliopistosarjassa Wisconsin yliopistossa. New York Rangers valitsi hänet numerolla 125 NHL:n varaustilaisuudessa 1982. Hän pelasi uransa aikana New York Rangersissa, Los Angeles Kingsissä ja San Jose Sharksissa. 1994 hän sai NHL:n seitsemänneksi pisimmän (vuoteen 2005 asti) pelikiellon, 15 ottelua, huidottuaan Chicagon Neil Wilkinsonia päähän.
Pitkän uransa Granato lopetti 2002, ja toimi sen jälkeen Colorado Avalanchen päävalmentajana kolme kautta. Kaudella 2003–2004 Granaton joukkueessa pelasi mm. Teemu Selänne, joka ei saanut Granatolta juurikaan luottoa. Granato peluutti Selännettä kolmosketjussa rikkovassa roolissa ja oli julkisesti tyytymätön Selänteen suorituksiin.
Hän oli on Coloradon apulaisvalmentaja 2002–2008, ennen kuin hänen ilmoitettiin siirtyvän takaisin päävalmentajaksi toukokuussa 2008 korvaamaan tehtävänsä jättänyttä Joel Quennevillea. Granato ei valmentanut Coloradossa kuin kauden 2008–2009. Colorado sijoittui Läntisen konferenssin viimeiseksi. Kauden jälkeen Granato sai potkut usean muun valmentajan kanssa. Pittsburgh Penguins nimesi hänet apulaisvalmentajaksi elokuussa 2009.
Yksityiselämä

Naisjääkiekkoilija Cammi Granato on hänen siskonsa, ja entinen NHL-pelaaja Ray Ferraro on hänen lankonsa.
Palkinnot

1997 Bill Masterton Trophy
Tuyên Quang (maakunta)

Tuyên Quang  Vietnamin kartalla
Tuyên Quang  on maakunta Vietnamin pohjoisosassa, Đông Bắcin alueella. Sen pääkaupunki on Tuyên Quang. Huhtikuussa 2009 maakunnassa oli noin 725 tuhatta asukasta. Sen pinta-ala on 5 879 km².
Maakunnan maisemalle ovat tyypillisiä korkeat vuoret, jotka kohoavat yli 2000 metrin korkeuteen.
Todd Hlushko

| Todd Hlushko> Henkilötiedot |
| --- | --- |
Syntynyt: 7. helmikuuta 1970 (ikä 54) Guelph, Ontario
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  180 cm
Paino:  84 kg
Pelaajaura
Pääsarjaura:  1990–2005
Seurat:  Baltimore Skipjacks (AHL) Hershey Bears (AHL) Philadelphia Flyers (NHL) Calgary Flames (NHL) Saint John Flames (AHL) Grand Rapids Griffins (IHL) Pittsburgh Penguins (NHL) Kölner Haie (DEL) Adler Mannheim (DEL) Hannover Scorpions (DEL) Dundas Real McCoys (OHA Sr)
NHL-varaus:  240. varaus, 1990 Washington Capitals
Todd Hlushko (s. 7. helmikuuta 1970 Guelph, Ontario) on kanadalainen uransa päättänyt jääkiekkoilija. Hän on Washington Capitalsin 12. kierroksen varaus vuodelta 1990. Hlushko pelasi urallaan 79 NHL-ottelua joissa teki kahdeksan maalia ja 21 tehopistettä. Lyhyen NHL-uransa jälkeen hän pelasi kuusi kautta Saksan DEL-liigassa.
Pelaajauransa jälkeen hän on toiminut Adler Mannheimin organisaatiossa pelaajatarkkailijana.
Ura

Ennen NHL-uraansa Hlushko pelasi kaksi kautta juniorikiekkoa OHL-liigassa Guelph Platersin, Owen Sound Platersin ja London Knightsin joukkueissa. Kaudelle 1990-1991 Hlushko liittyi Washington Capitalsin farmijoukkue Baltimore Skipjacksin riveihin ja pelasi siellä kaksi kautta.
Kauden 1992-1993 Hlushko pelasi Kanadan maajoukkueen mukana 58 ottelua. Seuraavalle kaudelle Hlushko teki sopimuksen Philadelphia Flyersiin. Hlushko pelasi yhdeksän ottelua famirjoukkue Hershey Bearsin mukana ja kaksi ottelua NHL:ssa. Muun osan kaudesta hän pelasi jälleen Kanadan maajoukkueen mukana. Seuraavaksi kaudeksi Hlushko liittyi Calgary Flamesin organisaatioon. Neljän kauden aikana vain kaudella 1996-1997 hän pääsi pelaamaan lähes koko kauden NHL:ssa ilman farmikomennuksia. Tällä kaudella hän teki 58 ottelussa 18 tehopistettä. Muutoin jakso kului pääsääntöisesti AHL:ssa. Kesäkuussa 1998 Calgary Flames myi Hlushkon Pittsburgh Penguinsille saaden vastineeksi David Rochen sekä maalivahti Ken Wreggettin. Kausi meni lähes kokonaan farmiliigassa ja Hlushko pääsi NHL-joukkueen mukaan vain kahdessa pudotuspelissä joissa ei tullut lainkaan tehopisteitä. Tämän jälkeen Hlushko siirtyi pelaamaan kuudeksi vuodeksi Saksaan.
Saavutukset

Olympia hopeaa 1994
MM-pronssia 1995
Spengler Cupin voitto 2000
DEL mestaruus 2001
Tulsipur

Nepalin Tulsipurin kaupunki kartalla.
Tulsipur (nepaliksi तुल्सीपुर) on Nepalin Keskilännen kehitysalueen 1,29 miljoonan asukkaan Raptin vyöhykkeen keskuskaupunki. Vuonna 2011 Tulsipurin kaupungin väkiluku oli 51 537. Kaupunki kuuluu  Dang Deukhurin piirikunnan (Dang) alueeseen.
Txomin Nagore

| 0 | 1 | 2 |
| --- | --- | --- |

Henkilötiedot
Koko nimi: Txomin Nagore Arbizu
Syntymäaika: 26. elokuuta 1974 (ikä 50)
Syntymäpaikka: Pamplona, Espanja
Pelipaikka: keskikenttäpelaaja
Pituus: 182 senttimetriä
Seura
Seura: CD Numancia
Pelinumero: 6
Junioriseurat
1991–1993: Osasuna
Seurat
| Vuodet | Seura | O (M) |
| 1993–1996 1995–1997 1997–1999 1999–2001 2001–2003 2003–2004 2004–2005 2005–2006 2006– | Osasuna B Osasuna Athletic Bilbao Numancia Atlético Madrid Mallorca Celta Vigo Levante Numancia |  45 (1) 26 (1) 73 (3) 55 (3) 21 (0) 30 (2) 23 (1) 68 (2) |
 Seurajoukkueuran tilastot kattavat vain kansalliset sarjat, päivitetty 24. tammikuuta 2009.
Txomin Nagore Arbizu (s. 26. elokuuta 1974, Pamplona, Navarra, Espanja) on espanjalainen jalkapalloilija. Hän edustaa tällä hetkellämilloin? Espanjan pääsarjassa pelaavaa CD Numanciaa. Hän on pelipaikaltaan puolustava keskikenttäpelaaja.
Nagore on Osasunan junioriakatemian kasvatteja. Hän teki kuitenkin ensiesiintymisensä pääsarjassa kaudella 1997-1998 Athletic Bilbaon riveissä. Hän pelasi kauden aikana yhteensä 17 ottelua. Sen jälkeen Nagore on edustanut muun muassa CD Numanciaa, Atlético Madridia, RCD Mallorcaa, Celta Vigoa ja Levante UD:ta.
Vuonna 2006 Nagore palasi Numanciaan ja oli tärkeä tekijä joukkueen paluussa pääsarjaan kaudeksi 2008-2009. Kauden aikana Nagoresta tuli eniten pääsarjaotteluita Numanciassa pelannut pelaaja.
Aiheesta muualla

Profiili CD Numancian kotisivustolla (Arkistoitu – Internet Archive) (espanjaksi)
Tulsidas

Tulsidas
Tulsidas eli Tulsi Das (noin 1543 – 1623) oli intialainen runoilija. Hänen pääteoksensa, hindinkielinen Ramcharitmanas, kertoo Raman elämästä ja on suosituin Ramayanan eri versioista. Tulsidas kirjoitti myös awadhin kielella.
Tom Leppert

| Tom Leppert |
| --- | --- |

Dallasin pormestari
 25. kesäkuuta 2007 – 25. helmikuuta 2011  
Edeltäjä:  Laura Miller
Seuraaja:  Dwaine Caraway
Henkilötiedot
Syntynyt: 15. kesäkuuta 1954 (ikä 70) New York City, New York
Puoliso:  Laura Leppert
Tiedot
Puolue:  Republikaanit
 Nimikirjoitus
Tom Leppert (s. 15. kesäkuuta 1954) on yhdysvaltalainen republikaanipoliitikko. Hän toimi Dallasin pormestarina vuodesta 2007 vuoteen 2011 asti. Ennen sitä Leppert toimi Turner Corporationin toimitusjohtajana.
Todd Lasance

Todd Lasance vuonna 2012.
Todd James Lasance (s. 18. helmikuuta 1985) on australialainen näyttelijä.
Ura

Hänet tunnetaan parhaiten televisiosarjarooleistaan kuten Aden Jefferies'n roolista australialaisessa saippuasarjassa Home and Away tai roolit amerikkalaisissa televisiosarjoissa Spartacus (rooli Julius Caesar), Vampyyripäiväkirjat (rooli Julian) tai Flash (rooli Edward Clariss).  Hän on myös luonut Spartacus-kollegansa Liam McIntyren kanssa Youtubeen pelisarjan Good for the CouchSoup.
Yksityiselämä

Hän on naimisissa Jordan Wilcox'n kanssa. Pariskunnalla on kaksi lasta.
Tom Levorstad

| Mitalit> Maa:   Norja.Miesten mäkihyppy.Lentomäen MM-kilpailut  | Mitalit> Maa:   Norja.Miesten mäkihyppy.Lentomäen MM-kilpailut  | Mitalit> Maa:   Norja.Miesten mäkihyppy.Lentomäen MM-kilpailut  | Maa:   Norja> Miesten mäkihyppy. |
| --- | --- | --- | --- |
|  Pronssia | Oberstdorf 1981 | lentomäki |  |
Tom Levorstad (s. 5. heinäkuuta 1957) on norjalainen entinen mäkihyppääjä.
Levorstad saavutti lentomäen MM-pronssia Oberstdorfista 1981 Jari Puikkosen ja Armin Koglerin jälkeen. Tämä on hänen ainoa arvokisamitalinsa ja myös ainoa kerta, jolloin hän on osallistunut arvokisoihin.
Maailmancupissa Levorstad ylsi kerran palkintokorokkeelle: St. Nizierin suurmäkikilpailussa vuonna 1980. Hän sijoittui kauden loppupisteissä kahdenneksitoista. Uransa hän päätti vuonna 1982.
Tuuli Sistonen

Tuuli-Sisko Sistonen (o.s. Kosola, s. 12. tammikuuta 1980) on aktiiviuransa päättänyt suomalainen seiväshyppääjä. Hän edusti koko urheilu-uransa ajan Espoon Tapioita. Kalevan kisoista Sistonen saavutti seiväshypyn pronssia vuonna 1994. Virallisissa kilpailuissa hän ei ole esiintynyt vuoden 2007 jälkeen.
Tom Jones (romaani)

Tom Jones (engl. The History of Tom Jones, a Foundling) on Henry Fieldingin romaani, joka ilmestyi vuonna 1749.
Teos on julkaistu suomeksi kahdesti, molemmilla kerroilla WSOY:n kustantamana: ensin Olli Nuorton lyhentäen suomentamana Maailman suurromaaneja -sarjassa vuonna 1950 ja kokonaisuudessaan Marja Alopaeuksen käännöksenä vuonna 1994.
Juoni

Tom Jones kertoo Tom-nimisestä löytölapsesta, jonka hyväntahtoinen kartanonherra Allworthy adoptoi. Tarina jatkuu Tomin kasvuna aikuisuuteen ja edelleen päätymisenä naimisiin. Romaani jakautuu kolmeen osaan. Ensimmäinen käsittelee Tom Jonesin rakastumista naapuriinsa Sophia Westerniin. Toisessa osassa Tom Jones joutuu donquijotemaisiin seikkailuihin ja lähtee Skotlantiin taistelemaan jakobiittiarmeijaa vastaan. Viimeisessä, kolmanneksessa Tom Jones yrittää löytää uudelleen Sophian jakobiittikapinan jälkeen.